Connaught and Strathearn
Store norske leksikon,Historie,Historiske hjelpevitenskaper,Adelsvesen
Connaught and Strathearn var en britisk duketittel som i 1874 ble gitt til dronning Victorias tredje sønn Arthur (1850–1942).
Arthur, som var utdannet som offiser, var øverstkommanderende i Irland i 1900–1904 og generalguvernør i Canada i 1911–1916. Han var far til prinsesse Margareta (1882–1920), som var den senere svenske kongen Gustav 6 Adolfs første hustru. Hun var farmor til kong Carl 16 Gustav, og til prins Arthur (1883–1938), som var generalguvernør i Sør-Afrika 1920–1924 og gift med sin kusine prinsesse Alexandra (1891–1959), hertuginne av Fife. Tittelen døde ut med deres sønn Alistair Arthur (1914–1943), den andre duke. Les mer i Store norske leksikon adel